Clotilde Armand i-a acuzat de "sfidare" pe consilierii locali: "Nu putem să ne batem joc de sănătatea cetățenilor".
Clotilde Armand: Este o sfidare faptul că nu au fost astăzi la ședință. Clotilde Armand: Compania Romprest continuă să ia ostatici cetăţenii de bună credinţă. Clotilde Armand: PNL şi PSD s-au înfrăţit din nou şi nu vor rezilierea contractului în Justiţie.
Clotilde Armand, primarul Sectorului 1, a criticat dur consilierii locali după ce aceștia au refuzat să participe la ședința convocată de urgență pentru rezilierea contractului cu Romprest."Am chemat consiliul local ca să împuternicească primarul să rezilieze acest contract în justiție pentru că serviciul de salubrizare este în colaps și trebuie să facem ceva. (…) Nu putem să ne batem joc de sănătatea cetățenilor și să rămânem fără salubrizare. Este o sfidare faptul că acești consilieri care sunt parte a acestui contract nu au fost astăzi la ședință", a afirmat Clotilde Armand, într-o declarație susținută după suspendarea ședinței Consiliului Local care nu s-a putut ține în lipsa cvorumului.Primarul Sectorului 1 susține că PNL şi PSD s-au înfrăţit din nou şi nu vor rezilierea contractului în Justiţie."Facturile sunt plătite la zi şi Compania Romprest continuă să ia ostatici cetăţenii de bună credinţă care plătesc din buzunarul lor cel mai scump serviciu de salubrizare din România. PNL şi PSD s-au înfrăţit din nou şi nu vor rezilierea contractului în Justiţie", a mai spus Clotilde Armand.